JayCee Crankshaft Pulley, JC1029-RD, 7in, Billet Aluminum, Red, Volkswagen Bug, Super Beetle, Ghia, Bus, Thing
Crankshaft Pulley, JC1029-RD, 7in, Billet Aluminum, Red, JayCee, Sold ea.
Part Number: JC105104
Manufacturer Part #: JC1029-RD
Tags: Crankshaft Pulley, JayCee, Bug, Super Beetle, Karmann Ghia, Bus, Thing Mnr. De Klerk: Woorde kan breek of bou | Netwerk24
Mnr. De Klerk: Woorde kan breek of bou
Deur Sherlin Barends 19 Februarie 2020 08:05
Ek was 15 jaar oud en in gr. 9 toe ek vir die eerste keer Suid-Afrika se landsgrense oorgesteek het. Net-net te jonk om wettig ’n bier in Duitsland te geniet!
Ons skooltoergroepie het uit slegs 15 leerlinge en twee onderwysers bestaan. Juffrou Borraine en meneer Barnes het nie net pligsgetrou oor ons toesig gehou nie, maar hulle het ook seker gemaak dat ons genoeg oor die Europese land se sosiale gebruike en geskiedenis leer.
Voordat enigeen van ons ’n voet in Berlyn, Hamburg of enige ander Duitse stad sit, word ons onder meer oor die volgende ingelig:
1. Duitsers smul graag aan wors, brood en hul wêreldbekende bier.
2. Hulle hou van orde en is nooit laat nie. Dié reël geld ook vir hul openbare vervoerstelsel: Busse en treine is altyd betyds.
3. Nes Suid-Afrika het Duitsland ’n donker geskiedenis.
Oor die volgende twee weke tree ek in gesprek met talle Duitse landsburgers. Hulle is goed ingelig oor hul geskiedenis en ek is veral beïndruk met die sensitiwiteit waarmee hulle oor hul land se verlede praat.
Adolf Hitler en sy Nazi-aanhangers het geglo dat hulle deel is van ’n superras: ’n verhewe Duitse volk.
Die Joodse volksmoord (1941-1945) was verantwoordelik vir die dood van sowat ses miljoen Europese Jode tydens die Tweede Wêreldoorlog. Adolf Hitler en sy Nazi-aanhangers het geglo dat hulle deel is van ’n superras: ’n verhewe Duitse volk.
Hoewel die skokkende gebeure meer as 70 jaar gelede plaasgevind het, leer ek gou dit word steeds as onsensitief beskou om oor die onderwerp te praat in die teenwoordigheid van Duitsers wat jy nie goed ken nie.
Dit is ook onwettig vir Duitse ouers om hul kinders Adolf Hitler te doop. Verder kan mense wat Nazi-memorabilia in Duitsland dra of die Hitler-saluut gee, tot tronkstraf gevonnis word.
Woorde het betekenis. Woorde het krag.
Ek sê nie Duitsland en die Duitsers is perfek nie. Die land is ook beslis nie vry van rassisme nie. Tog kan ons regering ’n paar notas maak en Suid Afrikaners kan by die Duitsers leer hoe om met meer insig en sensitiwiteit oor ons eie land se verlede te praat.
In 1966 het die Verenigde Nasies (VN) se Algemene Vergadering apartheid as ‘n misdaad teen die mensdom bestempel. Tog het die voormalige president en Nobelpryswenner FW de Klerk dit onlangs in ‘n onderhoud duidelik gemaak dat hy nie ten volle daarmee saamstem nie.
Ons fondament is nog broos
Liewe mnr. De Klerk: Why are we still debating the UN’s ruling more than 50 years after the fact? If apartheid wasn’t a crime against humanity, how would you define it?
Ek sidder om te dink hoeveel ander Suid-Afrikaners nes hy dink. Lees maar gerus die kommentaar op Facebook, De Klerk is beslis nie alleen nie!
LEES OOK: Dís wat vergifnis regtig is
Die werklikheid van ons Reënboognasie is dat toe die ou, apartheids-“driekleur” by ‘n internasionale toets tussen die Springbokke en die All Blacks gesien is, nie almal ontsteld was nie. Baie het aanhou sê, “dis net ‘n vlag,” waar ander daarna as ‘n gelukbringer verwys het wat die Bokke help wen het.
Daar is nog mense wat dink die word “k*ff*r” is “net ‘n woord”. Daar is mense wat glo die geveg teen rassisme is ‘n mors van tyd en dat hulpbronne eerder gebruik moet word om korrupsie en werkloosheid te bekamp - asof dit die een of die ander moet wees.
“Get over it” is drie woorde wat gereeld gebruik word deur dié wat glo apartheid het 25 jaar gelede geëindig en daarom moet ons eerder nie daaroor praat nie. Ons moet ophou om die huidige Suid-Afrika as 'n nalatenskap van apartheid te sien – wat dit wel is.
Hoe kan ons werklik begin bou as ons nie eerlik is oor hoe broos ons fondament eintlik is nie?
Woorde het betekenis. Woorde het krag: Hulle kan breek of bou.
Hoe kan ons werklik begin bou as ons nie eerlik is oor hoe broos ons fondament eintlik is nie? Dis makliker om aan die droom van ’n reënboognasie te klou as om aan die realiteit daarvan te werk.
Sherlin Barends is ’n radio- en televisiepersoonlikheid en is deel van Kfm 94.5 se ontbytprogram Kfm Mornings. Sy woon in Kaapstad, maar sê Idasvallei in Stellenbosch sal altyd haar tuiste wees.
Verstom oor FW se uitlatings
Apartheid, ja, maar terrorisme ook
KYK: Kom ons langarm met almal!